Aga minu ettepanek samba osas ei olegi "komitee meetodil kunsti tegemine" vaid natukene teistlaadne. Hakatuseks korraldada konkurss "vabadust" sümboliseeriva samba jaoks - võimalikult lihtsate tingimustega, et kõik kunstnikud osaleda saaksid. Siis valib spetsialiside komitee neis välja näiteks 9 paremat,  need 9, koos praeguse võidukavandiga, pannakse avalikult vaatamiseks ja kritiseerimiseks välja. Iga žüriiliige kirjutab iga kavandi kohta ekspertarvamuse, mis peab olema ka avalikult kättesaadav. "Vaatamiseks väljas" - nii veebis, kui kuskil reaalselt - on need kavandid siis näiteks kolm kuud, et kõik saaksid näha. Nende kolme kuu jooksul korraldab žürii/komitee veel vähemalt kolm avalikku koosolekut, kus on võimalik arutleda ja küsimusi küsida.